Apstiprināts ar

Jelgavas pilsētas domes

2018.gada 20.decembra lēmumu Nr.15/4

**nolikums**

**“Jelgavas pilsētas biedrību, nodibinājumu UN RELIĢISKO ORGANIZĀCIJU atbalsta KĀRTĪBA”**

1. **Vispārīgie JAUTĀJUMI**
	1. Nolikums nosaka Jelgavas pilsētas biedrību, nodibinājumu un reliģisko organizāciju atbalsta mērķi, uzdevumus, finansējuma piešķiršanas nosacījumus, Jelgavas pilsētas nevalstisko organizāciju atbalsta piešķiršanas komisijas uzdevumus, tiesības un darba organizācijas kārtību.
2. **Jelgavas pilsētas biedrību, nodibinājumu UN RELIĢISKO ORGANIZĀCIJU atbalsta pIEŠĶIRŠANa**
	1. Jelgavas pilsētas biedrību, nodibinājumu un reliģisko organizāciju atbalsta piešķiršanas (turpmāk - Atbalsts) mērķis ir sekmēt iedzīvotāju aktivitāti un iesaistīšanos Jelgavas pilsētas attīstības, kultūras un sociālo jautājumu risināšanā, veicināt iedzīvotāju pilsonisko līdzdalību, tradīciju saglabāšanos un sadarbību starp Jelgavas pilsētas pašvaldību (turpmāk – pašvaldība) un biedrībām, nodibinājumiem un reliģiskajām organizācijām (turpmāk – nevalstiskās organizācijas), kas darbojas Jelgavas pilsētas teritorijā.
	2. Atbalsta uzdevums ir finansiāli atbalstīt nevalstisko organizāciju darbību un projektu realizāciju, lai:

3.1. sekmētu brīvprātīgas iniciatīvas Jelgavas pilsētas administratīvajā teritorijā un veicinātu biedrību un nodibinājumu sadarbību ar pašvaldību;

3.2. veicinātu demokrātisku sabiedrības pārvaldes formu paplašināšanu:

sekmētu brīvprātīgās iniciatīvas Jelgavas pilsētas administratīvajā teritorijā un veicinātu nevalstisko organizāciju darbību;

3.3. veicinātu un atbalstītu indivīdu iesaisti biedrību un nodibinājumu darbībā;

3.4. veicinātu sadarbību starp pašvaldību un nevalstiskajām organizācijām Jelgavas pilsētā;

3.5. sekmētu pašvaldības informatīvo atvērtību, veicinot uzticības atmosfēru pašvaldības attiecībās ar sabiedrību.

* 1. Finanšu līdzekļus katram budžeta gadam piešķir Jelgavas pilsētas dome (turpmāk tekstā – Dome).
	2. Finanšu līdzekļu piešķiršanai nevalstisko organizāciju atbalstam tiek organizēts atklāts konkurss (turpmāk - Konkurss), izsludinot to vietējos plašsaziņas līdzekļos, kā arī Jelgavas pilsētas oficiālajā tīmekļvietnē ne mazāk kā 30 dienas pirms pieteikumu iesniegšanas termiņa. Konkursu var izsludināt vienu vai vairākas reizes gadā atkarībā no finanšu līdzekļu apjoma.
	3. Finanšu līdzekļu pretendents var būt tikai juridiska persona - jebkura Latvijas Republikas normatīvajos aktos noteiktā kārtībā reģistrēta nevalstiska organizācija, kuras juridiskā adrese ir Jelgavas pilsētā, vai Latvijā reģistrēto nevalstisko organizāciju struktūrvienības, kuras darbojas un kurām ir pārstāvniecība Jelgavas pilsētas administratīvajā teritorijā.
	4. Finanšu līdzekļus piešķir:

7.1. sabiedriski nozīmīgu pasākumu organizēšanai un projektu realizēšanai Jelgavas pilsētā;

7.2. nevalstisko organizāciju telpu remontam, remonta materiālu un pamatlīdzekļu iegādei (aprīkojums, biroja mēbeles), kas nepieciešami nevalstiskās organizācijas darbības nodrošināšanai;

 7.3. administratīvajiem izdevumiem, kas nepieciešami nevalstiskās organizācijas darbības nodrošināšanai;

7.4. sociālo programmu īstenošanai;

7.5. nevalstisko organizāciju pašdarbības kolektīvu darbības nodrošināšanai.

* 1. Projekts var būt kāda lielāka projekta sastāvdaļa.
	2. Finanšu līdzekļus nepiešķir:
	3. nekustamā īpašuma iegādei;
	4. politisko programmu īstenošanai.
1. Konkursam iesniegtos pieteikumus izvērtē Jelgavas pilsētas biedrību, nodibinājumu un reliģisko organizāciju atbalsta piešķiršanas komisija.
2. **Jelgavas pilsētas BIEDRĪBU, NODIBINĀJUMU UN RELIĢISKO ORGANIZĀCIJU**  **atbalsta pIEŠĶIRŠANas komisija**
3. Jelgavas pilsētas biedrību, nodibinājumu un reliģisko organizāciju atbalsta piešķiršanas komisija (turpmāk - Komisija) ir Domes izveidota pašvaldības institūcija, kas darbojas saskaņā ar normatīvajiem aktiem un šo nolikumu.
4. Komisija darbojas Domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās domes pirmās sēdes sasaukšanas.
5. Komisijas uzdevumi:
	1. izstrādāt Konkursa nolikumu;
	2. organizēt Konkursa norisi;
	3. izvērtēt iesniegtos pieteikumus saskaņā ar Konkursa nolikumu;
	4. pieņemt lēmumu par finansējuma piešķiršanu vai atteikumu;
	5. nodrošināt piešķirto finanšu līdzekļu izlietojuma kontroli atbilstoši mērķim.
6. Komisijas tiesības:
	1. pieprasīt no valsts un pašvaldību institūcijām, kā arī nevalstiskām organizācijām, kas iesniegušas projektu pieteikumus, informāciju, kas nepieciešama Komisijas uzdevumu izpildei;
	2. izskatāmo jautājumu vispusīgai izvērtēšanai uzaicināt piedalīties komisijas sēdēs speciālistus;
	3. iesniegt priekšlikumus par nepieciešamo finanšu līdzekļu apjomu nevalstisko organizāciju atbalstam kārtējam budžeta gadam.
7. Komisijas organizatorisko un tehnisko apkalpošanu nodrošina pašvaldības administrācija. Komisijas sekretāru norīko pašvaldības izpilddirektors ar rīkojumu.
8. Komisiju 10 (desmit) locekļu sastāvā, tai skaitā Komisijas priekšsēdētāju, apstiprina Dome. Komisijas sastāvā iekļauj pārstāvjus no pašvaldības institūcijām.
9. Komisija no Komisijas locekļiem ievēl Komisijas priekšsēdētāja vietnieku, kurš Komisijas priekšsēdētāja prombūtnes laikā pilda viņa pienākumus.
10. Komisijas priekšsēdētājs:
	1. organizē un nodrošina Komisijas darbu;
	2. sasauc un vada Komisijas sēdes;
	3. nodrošina piešķirto finanšu līdzekļu izlietojuma kontroli;
11. Komisijas sēdes var notikt, ja tajās piedalās vairāk nekā puse no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
12. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.
13. **finanŠu LĪDZEKĻU izmaksas kārtība un atskaites**
14. Saskaņā ar Komisijas lēmumu pašvaldības izpilddirektors slēdz finansējuma līgumu ar nevalstisko organizāciju (turpmāk – Līgums).
15. Finanšu nodaļa 5 darba dienu laikā pēc Līguma noslēgšanas pārskaita Komisijas piešķirtos finanšu līdzekļus nevalstiskajai organizācijai uz Līgumā norādīto kontu kredītiestādē.
16. Nevalstiskā organizācija viena mēneša laikā pēc līguma darbības beigām iesniedz Komisijai atskaites:
	1. saturisko atskaiti - aprakstu un novērtējumu, vai ir sasniegts mērķis, kura realizācijai finanšu līdzekļi ir piešķirti;
	2. finanšu atskaiti par piešķirtā finansējuma izlietojumu.
17. Komisijai ir tiesības pārbaudīt piešķirto finanšu līdzekļu izlietošanu jebkurā Līguma darbības posmā, kā arī prasīt atmaksāt piešķirtos finanšu līdzekļus pilnībā vai daļēji, ja tie nav izlietoti atbilstoši noteiktajam mērķim, nav izlietoti pilnībā vai nav izlietoti līgumā noteiktajā termiņā.

Jelgavas pilsētas domes priekšsēdētājs A.Rāviņš